Henri Vernes
Charles-Henri Dewisme an ji bi bernavka  Henri Vernes ( jdb 16'ê kewçêra 1918 li Ath,Belçîka ; m. 25ê tîrmehê )  romannivîs û nivîskarê xêzeromane bû ku bi taybet bi serlehengê xwe yê aşopî Bob Morane tê nasîn.

Jiyan 

Henri Vernes kurê Valérie Dupuis û Alphonse Léon Dewisme ye. Piştî ku dêûbavên wî ji hev veqetiyabûn, ew ji hêla dêbavên dayika xwe ve hatibû mezin kirin. Di şazdeh saliya xwe de wî dev ji dibistana navîn berda û demekê wekî alîkar li dukana gostfiroşxaneya bavê xwe xebitî, lê di dawiyê de vegeriya dibistanê li Enghienê. Di sala 1937an de dilê wî ket ji jina çînî "Madame Lou"  û bi wê re diçe geşteke du mehan a Guangzhouê  û pasaportek sexte bikaranî.

Dîsa li Tournai, di 1938an de ew bi Gilberte, keça elmasçêkerekî re zewicî; lê zewac di 1941 de hilweşiya. Di dema Şerê Cîhanî yê Duyem de wî di nihênîkariya artêşê de xebitî. Di  sala 1944 de wî pirtûka xweya yekem, La Porte Ouverte  (Deriyê vekirî) weşand.

Di  sala 1946 de ew diçe Parîsê û demekê ji ajansek nûçeyan a Amerîkî û rojnameyên Fransî re dinivîse. Dîsa jî, wî nivîsandina romanan domand. Di sala 1949an de wî weşana  La Belle Nuit pour un Homme Mort ( Şev baş ji bo mirovekî mirî), û vegeriya Belçîka.

Di navbera 1949 û 1953 de Vernes, di bin bernavkên cûrbecûr de, ji bo kovarên heftane mîna  Heroïc Albums û  Mickey Magazin re gelek çîrok nivîsand. Di sala 1953an ew hate vexwendin ku ji bo rêzeromana Marabout–Junior (Éditions Gérard) romanek serpêhatî binivîse. Conquérants de l'Everest  ( Zeftkarên Everestê) yekser serketinek bû, û ew bû nivîskarekî sereke yê wê berhevokê.

Wan pirtûkan destpêka lehengê herî populer Vernes, Bob Morane, û hevalên wî yên sereke Bill Ballantine, Frank Reeves, Aristide Clairembart bû; û hem jî yê bedmirovê yekem, Roman Orgonetz. Yekem albuma xêzeroman, L'oiseau de feu (Balindeya agirê ), di 1959 de hate weşandin, ku ji hêla Dino Attanasio ve hatî xêzkirin, û serfiraziyek din a mezin bû. Di navbera 1959 û 1967an de Bob Morane navdarê gelek pirtûkan, albûman, kurtefîlmek, L'espion aux cent visages (Sîxurê bi sed rû) (1960), û rêzefîlmek TV bû ku di 26 beşan re derbas bû.Di wê serdemê de Vernes dest bi çend çerxên serpêhatî yên din kir û çend kesayetên din jî destnîşan kir, wekî bedmirov Monsieur Ming (wekî "L'Ombre jaune" an Siya Zer jî tê zanîn), Dr. Xathan, û Miss Ylang-Ylang .

Piştî 1967 berhevoka Marabout – Junior ji nû ve hate guhertin û navê wê hate kirin Pocket Marabout.Vernes, bi karakterên kevn û nû, ji bo rêzeromanê nivîsandina xwe domand. Populerbûna wî zexim ma bû, û di sala 1970an de rêzeroman li ser 15 mîlyon pirtûk firotibû. Di 1974an de wî dest bi çerxa Ananké kir, ku ji hêla pir kesan ve wekî şahesera wî tê hesibandin.

Lêbelê, vê serfiraziyê Marabout ji qeyrana weşanê ya 1970an xilas nekir, û di 1977an de rêzeroman bi hejmara 142an, Bob Morane dans le Triangle des Bermudes (Bob Morane li Sêgoşeya Bermuda) bi dawî bû.

Di 28 salên dahatû de, Vernes gelek sernavên nû nivîsand, di nav de çerxa Donê ji bo  salmezinan (pirtûkên wî wek "Jacques Colombo" navîşand) û çavdêriya gelek nûçapên berhemên xwe yên kevn kir.

200emîn romana wî, serpêhatiya Bob Morane La guerre du Pacifique n'aura pas lieu ( Şerê Pasîfîkê Wê Ne Bû) di 1996 de hate weşandin.

Vernes war Gegenstand eines Dokumentarfilms, Henri Vernes, un aventurier de l'imaginaire (1997), und 1999, im Alter von 81 Jahren, wurde er als Beamter im belgischen Orden der Künste und Briefe ausgezeichnet.

Vernes bû mijara belgefîlmek, Henri Vernes, un aventurier de l'imaginaire (1997), û di 1999 de, di 81 saliya xwe de, ew wekî Karmend di Nîşana Huner û Nameyê ya Belçîkî de hate pejirandin. Klûbeke fanan, Club Bob Morane, di 1986an de di 33-emîn salvegera lehengê de hate damezrandin.

Berhem 

 A l’assaut de l’Everest (1954–1955)
 Fawcett, le naufragé de la forêt vierge(1956–1957)
 Sir Francis Drake, l’aigle des mers (1957–1958)
 Bob Morane (1959–2012)
 Karga (1976)

Çavkanî 
https://de.m.wikipedia.org/wiki/Henri_Vernes
Jidayikbûn 1918
Xêzeçîrok
Belçîkî
Mêr
Nivîskar
Romannivîs
Mirin 2021